OzLabs/hebrew-wiki-articles huggingface dataset:
ספרות פלישה

כריכת הסיפור "הקרב של דורקינג" שהחל את עידן ספרות הפלישה
ספרות פלישה (באנגלית: Invasion literature) היא ז'אנר ספרותי, שהיה נפוץ במיוחד בסוף המאה ה-19 ובתחילת המאה ה-20. במיוחד בממלכה המאוחדת, אם כי גם בצרפת וארצות הברית. סיפורים בז'אנר זה לרוב התמקדו בפלישה של כוחות זרים הכובשים את העולם.

אחד הסיפורים בראשונים בז'אנר זה הוא הנובלה "הקרב של דורקינג" , שנכתבה בשנת 1871 בידי ג'ורג' צ'סני. המחבר כמו רבים מבני ארצו נבהל מאוד מכך שתוך חודשיים הצליחה פרוסיה לרסק לחלוטין את הצבא הצרפתי, והחל לחשוש מכך שממלכה המאוחדת תהיה הקרבן הבא. הסיפור נועד למעשה להטיף מוסר למדינאים והגנרלים הבריטיים שיתכוננו לפלישה. העלילה עוקבת אחר העיר דורקינג, המתגוננת באומץ מול אימפריה אדירה המזכירה את גרמניה, שכבשה את כל הממלכה המאוחדת. הסיפור זכה לפופולריות עצומה והחל למעשה את עידן ספרות הפלישה.

רוב הספרים בז'אנר זה תיארו פלישה גרמנית, צרפתית, או רוסית, לממלכה המאוחדת או לארצות אחרות. חלק מהספרים גם עסקו בכוחות חיצוניים המנסים להשתלט על כדור הארץ, למשל "דרקולה" או "מלחמת העולמות". חלק מהספרים פורסמו למעשה בידי מדינאים או מצביאים בעלי שם, שפרסמו אותם תחת שם עט. מטרתם הייתה לזרז את ארצם להתחמש מפני מלחמה. ההערכה היא שכ-400 רומנים בז'אנר זה פורסמו עד מלחמת העולם הראשונה, והשפעתם הייתה עצומה. חלק מהתחזיות התממשו בדמות מלחמת העולם הראשונה, ויש המעריכים שאנשי הצבא הקיסרי היפני נעזרו ברומן "הדלת האחורית" , כאשר תכננו את פלישתם להונג קונג.

בתקופה שבין שתי מלחמות העולם ספרות הפלישה הייתה פחות פופולרית, והאנטגוניסטים בסיפורים אלו היו לרוב קומוניסטים או נאצים. סיפורים מסוג זה יצאו גם בתקופת המלחמה הקרה, בהם לרוב מתואר כיצד רוסים או סינים כובשים את העולם המערבי.

==ספרים בולטים בז'אנר זה==
* הקרב של דורקינג - אימפריה אדירה כובשת את הממלכה המאוחדת ופטריוטים בריטיים מתבצרים בעיר דורקינג ומתגוננים באומץ.
* המלחמה הגדולה באנגליה בשנת 1897 - קואליציה הכוללת את צרפת ורוסיה תוקפת את הממלכה המאוחדת, מרבית האי נכבש, אולם האנגלים מתגוננים באומץ. הקיסרות הגרמנית מצטרפת למלחמה לעזרת הממלכה המאוחדת, ובעזרתה מנצחים הבריטים, והם והגרמנים מחלקים ביניהם את העולם.
* הקידה האחרונה - ספר שנכתב בידי ארתור קונן דויל. בסיפור האחרון בספר, הבלש שרלוק הולמס חושף מזימה של גרמניה להשתלט על הממלכה המאוחדת.
* מלחמת העולמות - חייזרים מהמאדים פולשים לכדור הארץ ומובסים כאשר חיידקים פוגעים בהם.
* הדלת האחורית - סיפור זה נועד לדחוק בממשלה הבריטית להקצות יותר תקציבים לביצור הונג קונג. בסיפור, צי רוסי-צרפתי פולש להונג קונג ומשמיד את חיל המצב הבריטי ששם.
* המלחמה באוויר - ספר מאת הרברט ג'ורג' ולס, צי גרמני-יפני-סיני תוקף את ארצות הברית כשהוא נעזר בחיל אוויר חזק. בספר זה מנסה המחבר להמחיש את החשיבות של חיל אוויר.
* דרקולה - ערפד מרושע בשם דרקולה מנסה להשתלט על העולם.
* חידת החולות - ספר בלשי משנת 1903, העלילה עוקבת אחרי שני בריטים החושפים מזימה גרמנית להנחית ארמדה גדולה בממלכה המאוחדת.
* הפלישה של 1910 - גרמניה מנחיתה כוח גדול במזרח בריטניה וכובשת את לונדון, אולם הבריטים מתקוממים ומגרשים את הפולשים.

פלישה
קטגוריה:מדע בדיוני
יון זליה קודריאנו

יון זליה קודריאנו (ברומנית: Ion Zelea Codreanu) 1871–1941 היה מורה ומחנך רומני, פוליטיקאי ימני קיצוני אנטישמי, חבר בפרלמנט הרומני, חסיד של אלכסנדרו קונסטנטין קוזה, אביו של קורנליו זליה קודריאנו וחמיו של יון מוצה.

==ביוגרפיה==
יון זליה קודריאנו נולד בצ'רנוביץ בשם יון זלינסקי והיה בנו של יערן ומכאן השם "קודריאנו" - איש היער. ב-1902 שינה את שמו ליון זליה קודריאנו, שם בעל צליל יותר רומני. ב-1903 השלים בהצלחה לימודי ספרות באוניברסיטת יאשי. הוא נשא לאישה את אליזה בראונר ולזוג נולדו שבעה ילדים, הבכור קורנליו זליה קודריאנו. קודריאנו לחם בצבא רומניה במלחמת העולם הראשונה והתקדם מדרגת סגן משנה לדרגת מאיור (מקביל לרב-סרן).

קודריאנו עבד כמורה לרומנית ולגרמנית בבית הספר התיכון של חוש והיה פעיל פוליטית בליגת ההגנה הלאומית נוצרית כתומך נלהב של המצע האנטישמי של פרופסור קוזה וב-1926 נבחר מטעמה לפרלמנט הרומני מטעם רדאוץ. קודריאנו היה מעורב במזימות אלימות דוגמת הקשר בגבעת ספירי ורצח מנצ'יו, אך לא הורשע.

מינואר 1930 הצטרף למפלגתו של בנו, התנועה הלגיונרית. בתחילת 1932 מת שר המשפטים הרומני והתפנה מקום בפרלמנט מטעם אזור הבחירה טוטובה. התנועה הלגיונרית החליטה לנסות לכבוש מקום זה והציגה כמועמד את יון זליה קודריאנו. בגלל מחסור בכסף התנועה חיפשה גימיקים זולים, שימשכו אליה את תשומת הלב ולפי הצעת קורנליו זליה קודריאנו הכריזו על מסע רגלי של 300 קילומטרים מבוקרשט לברלאד וקבוצת לגיונרים בהנהגת מיכאיל סטלסקו ביצעה זאת תוך עשרה ימים, חרף התנכלויות לאורך הדרך מצד ז'נדרמים. יון זליה קודריאנו ניהל מערכת בחירות מבוססת על מתקפות נגד היהודים וזכה ב-5,200 קולות מול 4,344 שקיבל המועמד הליברלי והיה לחבר הפרלמנט השני מטעם "קבוצת קורנליו זליה קודריאנו", השם בו השתמשה התנועה הלגיונרית.

ב-1932, בבחירות הכלליות, נבחר שוב כנציג ברלאד והיה אחד מחמשת חברי הפרלמנט של התנועה הלגיונרית. לאחר שהניקדורים רצחו את ראש ממשלת רומניה, יון גאורגה דוקה, נעצר ב-1934 יחד עם יתר הנהגת התנועה הלגיונרית והועמד למשפט, אך זוכה. ב-1937 נבחר שוב לפרלמנט הרומני ברשימת הגלגול החדש של התנועה הלגיונרית, "הכל למען המולדת". בשנים 1938 - 1939, כשהלגיונרים נרדפו על ידי השלטון, היה במחנה מעצר.

הלך לעולמו בעקבות ניתוח לא מוצלח.

== קישורים חיצוניים ==
* [https://web.archive.org/web/20150626124446/http://www.zelea-codreanu.com/Personalitati/4_Senatul_Legionar/Ion_Zelea_Codreanu.htm ION ZELEA CODREANU ] 
* [http://www.ziaristionline.ro/wp-content/uploads/2012/05/CZC-tatal-IZC-si-I-Mota-fila-193-G.-Buzatu-V.Roncea-Arhiva-Corneliu-Zelea-Codreanu.jpg תמונה של יון זליה קודריאנו (במרכז) בחברת בנו, קורנליו זליה קודריאנו וחתנו, יון מוצה] 

==הערות שוליים==

קטגוריה:נפטרים ב-1941
קטגוריה:ילידי 1878
קטגוריה:התנועה הלגיונרית
קטגוריה:פוליטיקאים רומנים
קטגוריה:חברי הפרלמנט הרומני
קטגוריה:אנטישמיות ברומניה: אישים
קטגוריה:מורים לרומנית
פרנטישק גטרויר

פרנץ פרנטישק גטרויר (בצ'כית: Franz František Getreuer; 18 בדצמבר 1906 – 6 בפברואר 1945) היה שחיין ושחקן כדורמים צ'כוסלובקי-יהודי. הוא קבע 25 שיאי צ'כוסלובקיה בשחייה, זכה עם קבוצתו ב-4 תוארי אליפות צ'כוסלובקיה בכדורמים (1928, 1935 - 1937) וייצג את ארצו בכדורמים באולימפיאדת אמסטרדם (1928). נרצח על ידי הגסטפו במלחמת העולם השנייה.

== קורות חיים ==
גטרויר גדל בפראג והתאמן בשחייה וכדורמים בקבוצת הגיבור פראג.

===שחקן כדורמים אולימפי===
באולימפיאדת אמסטרדם (1928) סיים גטרויר עם נבחרת צ'כוסלובקיה בכדורמים במקום תשיעי. הוא שיחק משחק אחד שבו הנבחרת שלו הפסידה לנבחרת בריטניה 2–4. לצידו בנבחרת שיחקו 6 שחקנים, שלושה מהם יהודים: קורט אפשטיין, פבל שטיינר ופרנטישק שולץ.

באליפות צ'כוסלובקיה שנערכה בשנת 1930 זכה גטרויר ב-4 מדליות זהב במשחים ל-200 מטר חופשי, 400 מטר חופשי, 1500 מטר חופשי ושליחים 4x200 מטר חופשי.

באליפות אירופה השלישית בשחייה שנערכה בפריז, צרפת בשנת 1931 סיים גטרויר במקום רביעי.

בשנת 1935 השתתף גטרויר במכביה השנייה וזכה ב-3 מדליות זהב, במשחה ל-400 מטר חופשי בשיא מכביה חדש של 5:18.0 דקות, לפני ג'ורג' שיינברג מארצות הברית ואיליה שרייבמן מפולין, במשחה ל-1500 מטר חופשי בשיא מכביה חדש של 21:33.0 דקות, לפני פאול ואגו מאוסטריה (22:11 דקות) וג'ורג' שיינברג מארצות הברית (22:53 דקות) ובמשחה שליחים 4x200 מטר חופשי בשיא מכביה חדש של 10:22.0 דקות. נוסף לכך, הוא זכה במדליית זהב בכדורמים, לפני אוסטריה וארץ ישראל.

== מותו ==
גטרויר נרצח על ידי הגסטפו במלחמת העולם השנייה.

== קישורים חיצוניים ==

* [https://www.geni.com/people/Franz-Getreuer/6000000021358393804 Franz František Getreuer], באתר Geni 
* JAN ŠTUMBAUER, [http://cupress.cuni.cz/ink2_stat/dload.jsp?prezMat=50621 The contribution to the history of the jewish sports in Czechoslovakia in the years 1918–1939] 

== הערות שוליים ==

קטגוריה:ספורטאי הגיבור פראג
קטגוריה:שחיינים צ'כוסלובקים
קטגוריה:שחקני כדורמים יהודים
קטגוריה:שחיינים אולימפיים יהודים
קטגוריה:אלופי המכביה: שחיינים
קטגוריה:ספורטאים שנספו בשואה
קטגוריה:משתתפים יהודים באולימפיאדת אמסטרדם (1928)
קטגוריה:צ'כוסלובקים שנולדו ב-1906
קטגוריה:נפטרים במאה ה-20
פרנטישק שולץ

פרנטישק שולץ (בצ'כית: František Schulz; 29 בנובמבר 1909–1944) היה שחקן כדורמים יהודי-צ'כוסלובקי. הוא ייצג את ארצו בכדורמים באולימפיאדת אמסטרדם (1928).

== ביוגרפיה ==
שולץ התאמן בקבוצת השחייה והכדורמים של הגיבור פראג.

===שחקן כדורמים אולימפי=== 
באולימפיאדת אמסטרדם (1928) סיים שולץ עם נבחרת צ'כוסלובקיה בכדורמים במקום תשיעי. הוא שיחק משחק אחד שבו הנבחרת שלו הפסידה לנבחרת בריטניה 4-2. לצידו בנבחרת שיחקו 6 שחקנים, ארבעה מהם יהודים: הוגו קלמפפנר, קורט אפשטיין, פבל שטיינר ופרנטישק גטרויר.

בשנת 1935 השתתף שולץ במכביה השנייה וזכה במדליית זהב בכדורמים, לפני אוסטריה וארץ ישראל.

ב-1944 נספה במחנה הריכוז טרזhינשטט.

== קישורים חיצוניים ==

* JAN ŠTUMBAUER, [http://cupress.cuni.cz/ink2_stat/dload.jsp?prezMat=50621 The contribution to the history of the jewish sports in Czechoslovakia in the years 1918–1939] 
* Dr. Peter Bučka, Ph.D, [https://www.researchgate.net/publication/332198180_Jewish_Swimming_and_Sports_Club_Bar_Kochba_Bratislava_-_the_Most_Successful_Sports_Club_of_Slovakia_in_the_Interwar_Period Jewish Swimming and Sports Club Bar Kochba Bratislava – the Most Successful Sports Club of Slovakia in the Interwar Period] 

== הערות שוליים ==

קטגוריה:ספורטאים צ'כוסלובקים
קטגוריה:ספורטאי הגיבור פראג
קטגוריה:שחקני כדורמים יהודים
קטגוריה:שחיינים צ'כוסלובקים
קטגוריה:שחיינים אולימפיים יהודים
קטגוריה:אלופי המכביה
קטגוריה:שחייני בר כוכבא ברטיסלאבה
קטגוריה:ילידי 1909
קטגוריה:נפטרים ב-1944
יוליוס בלס

יוליוס בלס (בהונגרית: Július Balász; בצ'כית: Július Baláž; 5 באוקטובר 1901 – 29 באוקטובר 1970) היה שחיין וקופץ למים צ'כוסלובקי-יהודי-הונגרי. אלוף צ'כוסלובקיה בקפיצה למים, בעל מדליית ארד מאליפות אירופה הראשונה בשחייה (בודפשט 1926). ייצג את ארצו בקפיצה למים בשתי אולימפיאדות (פריז 1924 ואמסטרדם 1928).

==קורות חיים==
בלס נולד וגדל בבודפשט. הוא התאמן בשחיה ובכדורמים בהדרכתו של בלה קומיאדי. בשנת 1918 הוא עבר עם משפחתו לז'ילינה, סלובקיה ובשנת 1920 החל ללמוד מסחר באקדמיה בברנו ושם התאמן בקבוצת מכבי ברנו, לימים בר כוכבא ברנו. בהמשך עבר לפראג והתאמן בקבוצת הגיבור פראג.

===קופץ למים אולימפי===
באולימפיאדת פריז (1924) סיים בלס במקום תשיעי בקפיצה למים ממקפצה של 3 מטר. נוסף לכך, הוא סיים במקום 18 במשחה ל-100 מטר חופשי בתוצאה של 1:11.8 דקות.

===מדליית ארד מאליפות אירופה===
באליפות אירופה הראשונה בשחייה שנערכה בבודפשט, הונגריה בשנת 1926 זכה בלס במדליית ארד בקפיצה למים ממקפצה של 3 מטר, אחרי ארתור מונד ויוזף לכניר שניהם מגרמניה.

באולימפיאדת אמסטרדם (1928) סיים בלס במקום עשירי בקפיצה למים ממקפצה של 3 מטר.

בשנת 1935 השתתף בלס במכביה השנייה וזכה במדליית זהב, בקפיצה למים ממקפצה של 3 מטר בתוצאה של 148 נקודות לפני ד"ר ביליג מארץ ישראל (124.9 נקודות).

בתקופת מלחמת העולם השנייה, נעצר וגורש למחנה הריכוז טרזיינשטט משם לאושוויץ ולבסוף לפרידלנד (מחנה חיצוני של מחנה הריכוז גרוס-רוזן). לאחר המלחמה הוא עבד כמאמן.

== קישורים חיצוניים ==

* JAN ŠTUMBAUER, [http://cupress.cuni.cz/ink2_stat/dload.jsp?prezMat=50621 The contribution to the history of the jewish sports in Czechoslovakia in the years 1918–1939] 

== הערות שוליים ==

קטגוריה:ספורטאי הגיבור פראג
קטגוריה:אלופי המכביה: קופצים למים
קטגוריה:שחיינים צ'כוסלובקים
קטגוריה:שחיינים יהודים
קטגוריה:ספורטאים יהודים סלובקים
קטגוריה:שחקני כדורמים יהודים
קטגוריה:שחיינים באולימפיאדת פריז (1924)
קטגוריה:משתתפים יהודים באולימפיאדת פריז (1924)
קטגוריה:משתתפים יהודים באולימפיאדת אמסטרדם (1928)
קטגוריה:ספורטאים יהודים בשואה
קטגוריה:אסירים בגטו טרזיינשטט
קטגוריה:אסירים במחנה הריכוז אושוויץ
קטגוריה:ספורטאים יהודים הונגרים
קטגוריה:ספורטאים יהודים צ'כים
קטגוריה:ניצולי השואה: צ'כיה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1901
קטגוריה:צ'כים שנולדו ב-1901
קטגוריה:הונגרים שנפטרו ב-1970
איווט קופר

איווט קופר (באנגלית: Yvette Cooper; נולדה ב-20 במרץ 1969) היא פוליטיקאית בריטית חברת מפלגת הלייבור המכהנת כשרת הפנים בקבינט ממשלת בריטניה. קופר מכהנת כנציגת מחוז נורמנטון, פונטיפרקט וקאסלפורד בפרלמנט של הממלכה המאוחדת משנת 2010 (בשנים 1997–2010 כיהנה כנציגת מחוז פונטיפרקט וקאסלפורד). כיהנה כמזכירה ראשית במשרד האוצר ושרת העבודה והפנסיה בקבינט של גורדון בראון.

ביולי 2024 מונתה למזכירת הפנים בממשלתו של קיר סטארמר.

==ביוגרפיה==
קופר נולדה באינוורנס שבסקוטלנד וגדלה בהמפשייר. היא למדה בתוכנית המשולבת פילוסופיה, כלכלה ומדע המדינה בבייליול קולג' שבאוניברסיטת אוקספורד, לאחר מכן למדה באוניברסיטת הרווארד והשלימה תואר שני בכלכלה מבית הספר לכלכלה של לונדון. עבדה כעמיתת מחקר במרכז ביצועים כלכליים בבית הספר לכלכלה של לונדון ובשנים 1995 עד 1997 עבדה ככתבת כלכלית בעיתון האינדיפנדנט.

ב-1990 הצטרפה למפלגת הלייבור. היא שימשה עוזרת מחקר לשר האוצר בממשלת הצללים של הלייבור, בתקופת לימודיה בארצות הברית ייעצה לקמפיין הבחירות לנשיאות של ביל קלינטון ב-1992. בשובה לבריטניה שימשה יועצת לשרת הצללים הרייט הרמן. ב-1997 נבחרה לנציגת מחוז פונטפרקט וקסלפורד בפרלמנט הבריטי, הא כיהנה בוועדת החינוך והתעסוקה. ב-1999 מונתה לסגנית שר במשרד הבריאות. ב-2002 מונתה לשרה זוטרה במשרד המשפטים. ב-2003 מונתה לסגנית שר במשרד סגן ראש הממשלה. לאחר הבחירות ב-2005 מונתה לשרה במשרד סגן ראש הממשלה ולאחר מכן שימשה שרה זוטרה במשרד השיכון. בינואר 2008 מונתה למזכירה הראשית במשרד האוצר, האישה הראשונה לכהן בתפקיד זה. ב-2009 מונתה לשרת העבודה בקבינט. לאחר הפסד הלייבור בבחירות ב-2010, שימשה שרת העבודה, שרת החוץ, השרה לענייני נשים ושוויון הזדמנויות ושרת הפנים בממשלת הצללים של הלייבור.

ב-2015 הודיעה על כוונתה להתמודד לראשות מפלגת הלייבור, היא זכתה לכ-17% מקולות המצביעים וסיימה שלישית אחרי ג'רמי קורבין המנהיג הנבחר ואנדי בורנהאם. לאחר הבחירות הפסיקה לכהן כממשלת הצללים של הלייבור. בנובמבר 2021 מונתה על ידי מנהיג הלייבור קיר סטארמר לשרת הפנים בממשלת הצללים שלו.

קופר נשואה ואם לשלושה. בן זוגה הוא אד בולס, בכיר במפלגת הלייבור שכיהן במקביל אליה בקבינט של בראון.

==קישורים חיצוניים==

* 

* [http://www.parliament.uk/biographies/commons/yvette-cooper/420 איווט קופר] באתר הפרלמנט הבריטי
* [http://www.bbc.co.uk/programmes/profiles/4hHkzyPDQvxFZxY2f1BlKt5/rt-hon-yvette-cooper-mp Rt Hon Yvette Cooper MP] באתר ה-BBC

קטגוריה:חברי מפלגת הלייבור (הממלכה המאוחדת)
קטגוריה:מזכירי הפנים של בריטניה
קטגוריה:שרי העבודה של בריטניה
קטגוריה:חברות הפרלמנט של הממלכה המאוחדת (1997–2001)
קטגוריה:חברי הפרלמנט של הממלכה המאוחדת (1997–2001)
קטגוריה:חברות הפרלמנט של הממלכה המאוחדת (2001–2005)
קטגוריה:חברי הפרלמנט של הממלכה המאוחדת (2001–2005)
קטגוריה:חברות הפרלמנט של הממלכה המאוחדת (2005–2010)
קטגוריה:חברי הפרלמנט של הממלכה המאוחדת (2005–2010)
קטגוריה:חברות הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2010–2015)
קטגוריה:חברות הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2015–2017)
קטגוריה:חברות הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2017–2019)
קטגוריה:חברות הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (2019–2024)
קטגוריה:פוליטיקאיות בריטיות
קטגוריה:בריטיות שנולדו ב-1969
קטגוריה:בריטים שנולדו ב-1969
סמואל בושאר

סמואל בושאר, פורטרט מתוך ספרו
סמואל בושאר (בצרפתית: Samuel Bochart; 30 במאי 1599 – 16 במאי 1667) היה מזרחן צרפתי וחוקר המקרא, כומר בכנסייה הרפורמית הצרפתית .

בושאר היה תלמידו של תומאס ארפניוס , ורבו של פייר דניאל אואה.

לשני כרכי ספרו "Geographia Sacra seu Phaleg et Canaan" (גאוגרפיה של ארץ כנען, קן 1646) נודעה השפעה עמוקה על פרשנות המקרא במאה ה-17.

==קישורים חיצוניים==

* 
* [http://merhav.nli.org.il/primo-explore/search?query=any,contains,bochart%20samuel&tab=default_tab&search_scope=Local&sortby=lso01&vid=NLI&mfacet=rtype,include,maps,1&mfacet=tlevel,include,online_resources,2&lang=iw_IL&offset=0&came_from=sort מפות סמואל בושאר], אוסף המפות ע"ש ערן לאור, הספרייה הלאומית

קטגוריה:אנשי דת צרפתים
קטגוריה:מזרחנים צרפתים
קטגוריה:גאוגרפים צרפתים
קטגוריה:ילידי 1599
קטגוריה:נפטרים ב-1667
נתב גדול-סנפיר

נתב גדול סנפיר (שם מדעי: Globicephala melas) הוא מין של לווייתן בינוני ושחור מהסוג נתב שחור. הוא קרוי כך עקב סנפיריו הגדולים יחסית לגופו ויחסית לנתב קטן-סנפיר. הוא קרוב רחוק של הדולפינן, העבשן הקטלני והאורקה (קטלן).
== מאפיינים ==
זהו אחד הגדולים ממיני הדולפיניים: אורכו של הגלובים הזכרים עד 7.6 מטרים ומשקלם עד 2,300 קילוגרם. הנקבות קטנות מהם בהרבה, אורכן עד 5.8 מטרים ומשקלן עד 1,300 קילוגרם. זהו לווייתן שחור או אפור כהה בעל מצח קשה ובולבוסי וסנפירים ארוכים העוזרים לו לחתור במים במהירות. בטנו וגרונו אפורים ובהירים יותר משאר הגוף.

הנתב נודד ברחבי האוקיינוסים בדרך כלל בחצי הכדור הדרומי, אך גם בצפון-מרכז האוקיינוס האטלנטי. הם מאוד חברתיים ונודדים בלהקות של לפעמים עד 1,000 פרטים וצדים דיונונים ודגים, לעיתים בעומק רב. הלהקות האלה נודדות הרבה ולעיתים עולים הנתבים בטעות על החוף ומתים שם.

בעבר צדו רבים מהם, אולם כיום הם חיות מוגנות. עם זאת לא ידוע מה מצב שימורם הנוכחי.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי תומאס סטיוארט טרייל
קטגוריה:בעלי חיים שתוארו ב-1809
קטגוריה:דולפיניים
קטגוריה:לווייתני האוקיינוס הדרומי
קטגוריה:לווייתני האוקיינוס הארקטי
קטגוריה:לווייתני האוקיינוס האטלנטי
אריה ים מצוי

אריה ים מצוי (שם מדעי: Zalophus) הוא סוג של אריות ים ממשפחת האוטריים ובו 3 מינים שאחד מהם נכחד: 
*אריה ים קליפורני (Zalophus californianus) - המין הנפוץ ביותר. נפוץ בחוף המערבי של צפון אמריקה מדרום מזרח אלסקה ועד מקסיקו כולל מפרץ קליפורניה.
*אריה ים גלאפגוס (Zalophus wollebaeki) - מצוי אך ורק באיי גלאפגוס ומצוי בסכנת הכחדה.
*אריה ים יפני (Zalophus japonicus) - נכחד. היה מצוי ביפן ונכחד עקב ציד אינטנסיבי.

== גלריה ==
<gallery>
Sealion052006.JPG|ארי ים קליפורני
Zalophus wollebaeki up close.jpg|אריה ים גלאפגוס
Zalophus japonicus.JPG|פוחלץ של אריה ים יפני
Sealions 300.jpg
</gallery>
==קישורים חיצוניים==

קטגוריה:טקסונים שתוארו בידי תאודור גיל
קטגוריה:אוטריים
קטגוריה:בעלי חיים שתוארו ב-1866
פוסה (כלב ים)

פוסה (שם מדעי: Pusa) הוא סוג של כלבי ים קטנים הכולל שלושה מינים שחיים בחצי הכדור הצפוני, באזור הארקטי ובימות מתוקות.

== מינים ==
*פוסה כספיאנית (Pusa caspica) - אחד מכלבי הים הקטנים ביותר שחי בים הכספי. מצוי בסכנת הכחדה.
*פוסה טבעתית (Pusa hispida) - כלב ים המצוי באזור הארקטי החופר מחילות בקרח. חלק מהאוכלוסיות חיים במים מתוקים.
*פוסה באיקלית (Pusa sibirica) - כלב הים היחיד החי דרך קבע במים מתוקים, באגם באיקל שבסיביר.

בעבר מינים אלו קוטלגו כמינים בסוג פוקה.

==קישורים חיצוניים==

* [http://tolweb.org/Pusa/123810 פוסה],tolweb

קטגוריה:בעלי חיים שתוארו ב-1771
קטגוריה:טקסונים שתוארו בידי ג'יובאני אנטוניו סקופולי
קטגוריה:כלבי ים
פוקה (כלב ים)

הפוקה (שם מדעי: Phoca) הוא סוג של כלבי ים הכולל 2 מינים חיים:

* פוקת המפרץ (Phoca vitulina) 
* פוקה מנוקדת (Phoca largha)

שני המינים מהסוג פוקה הם כלבי ים גדולים יחסית, ללא אוזניים בולטות. גופם מנוקד בכתמים קטנים. מיני הפוקה נפוצים יותר משאר מיני כלבי הים. הם נפוצים בכל האוקיינוסים וחיים אף במים קרים וארקטיים. הם מתרבים בחופים מבודדים ואוכלים ביערות קלפ.

בעבר סוג זה כלל גם את שלושת המינים שהיום נמצאים בסוג פוסה, את כלב הים הנבלי ואת כלב הים המשורטט שהיום מסווגים כמינים יחידים בסוגם.

==קישורים חיצוניים==

קטגוריה:טקסונים שתוארו בידי קארולוס ליניאוס
קטגוריה:כלבי ים
קטגוריה:בעלי חיים שתוארו ב-1758
תיקן לוחש

התיקן הלוחש (שם מדעי: Gromphadorhina portentosa) הוא אחד ממיני התיקן הגדולים ביותר, ומגיע עד לגודל של 5–7.5 ס"מ. התיקנים הלוחשים חיים במדגסקר בלבד, וניתן למצוא אותם בעצים נרקבים. זהו אחד מעשרים מינים ידועים של תיקנים גדולים ממדגסקר אשר רבים מהם מוחזקים כחיות מחמד, ולעיתים קרובות סוחרים לחיות מחמד מבלבלים ביניהם.
התיקן הלוחש
שלא כמו רוב התיקנים, לתיקנים לוחשים אין כנפיים. הם מטפסים מעולים ויכולים לטפס אף על זכוכית חלקה. ניתן להבדיל בין זכרים לנקבות בכך שלזכרים יש קרני מחושים קטנות ומלפנים מעוך. בשבי, חרקים אלה יכולים לחיות עד חמש שנים. הם ניזונים בעיקר מחומר צמחי.

== "לחישות" התיקן ==
כפי שהשם מרמז, התיקן הלוחש מאופיין בקול שריקה הנוצר כאשר הם דוחפים אוויר דרך דרכי הנשימה. התיקן הלוחש הוא מין אחד מקבוצה של תיקנים שיכולים להפיק קול שריקה. לשריקת התיקן יש מספר סיבות: הגנה, הזדווגות, ולחימה אגרסיבית. כל התיקנים הלוחשים מסוגלים לעשות את שריקת ההגנה, אך רק זכרים יכולים להשתמש בלחישת הלחימה כדי למשוך את הנקבות.

== בתרבות ==
התיקן הלוחש הוצג בסרטים הוליוודיים, לדוגמה, הסרט "Bug" משנת 1975, שם הוצגו התיקנים ככאלו שביכולתם להצית שריפות על ידי שפשוף רגליהם אחת בשנייה, וב-"Damnation Alley" משנת 1977 כמקק-על פוסט-אפוקליפטי מצופה-שריון, מוטציה כתוצאה ממלחמה גרעינית. ב"גברים בחלל", סרט מדע בדיוני בו בני אנוש נלחמים ביצורים דמויי חרקים, מורה מעודדת את תלמידיה לדרוך על מין זה כחלק משידור תעמולה בטלוויזיה.

במהלך תוכנית הטלוויזיה "אפקט הפחד" השתמשו בתיקנים לוחשים, הוא גם הופיע בסרט "גברים בשחור (1997) ובסרט הפרודיה - הקומדיה "טים אמריקה: משטרת העולם" (2004), שבו תיקן אחד עולה מקים ג'ונג-איל לאחר מותו, נכנס לחללית זעירה, ועף משם.

== חיית מחמד ==
התיקן הלוחש כחיית מחמד
יש המחזיקים את התיקן הלוחש כחיית מחמד אקזוטית. הם זקוקים לאזור מגורים קטן ואינם אוהבים את האור. בשל נטייתם לטפס, אזור המגורים חייב להיבדק כדי לראות אם הם יכולים לטפס עליו כפי שהם עושים בסביבתם הטבעית. הם יכולים לחיות על ירקות טריים יחד עם כל סוג מזון גלולה אשר עשיר בחלבון, כגון מזון כלבים יבש.

==קישורים חיצוניים==

* [http://xn--%20%20%20-7dlybeeh4ab1aaf1drh0a8al3ona8ars/ הצלילים של תיקנים לוחשים] 
* [http://xn--%20%20%20-7dlybee0bzad8fek0a7hrbjtlnt/ תיקנית לוחשת משריצה] 

קטגוריה:תיקנאים
קטגוריה:מדגסקר: בעלי חיים אנדמיים
קטגוריה:מזרח אפריקה: חרקים
הלמה של ג'ונסון ולינדנשטראוס

במתמטיקה, הלמה של ג'ונסון ולינדנשטראוס, הוכחה בשנת 1984 על ידי ויליאם ג'ונסון ויורם לינדנשטראוס, נוגעת להיטל של נקודות ממרחב אוקלידי במימד גבוה למימד נמוך. הלמה אומרת שניתן לשכן m נקודות מ<math>\mathbb{R}^N</math> במרחב ממימד נמוך יותר (התלוי רק ב m ובדיוק הרצוי), בלי לשנות יותר מדי את המרחקים בין הנקודות. ללמה שימושים בקירובי מטריצות, הורדת ממדים ועוד.

==ניסוח הלמה==
יהי
<math>0<\varepsilon <1</math>
ו <math>X \sub \mathbb{R}^N</math>
קבוצת נקודות בגודל <math>m</math>.

אז, לכל 
<math>n>ln(m)/\varepsilon^2</math>,
קיימת העתקה ליניארית 
<math>f:\mathbb{R}^N \to \mathbb{R}^n</math>
כך ש:
: <math>(1-\varepsilon)\|u-v\|^2 \leq \|f(u) - f(v)\|^2 \leq (1+\varepsilon)\|u-v\|^2</math>
לכל 
<math>u,v \in X</math>

== גרסה הסתברותית של הלמה ==
קיימת גרסה נוספת של הלמה הטוענת טענה מקבילה עבור התפלגויות של העתקות:

יהי
<math>0<\varepsilon, \delta <\frac{1}{2}</math>
ויהי d שלם חיובי.
אז עבור 
<math>k = \mathcal{O}(\varepsilon^{-2} \log(1/\delta))</math>

קיימת התפלגות על מרחב המטריצות בגודל <math>k \times d</math>
כך שלכל וקטור יחידה <math>x \in \mathbb{R}^d</math>
מתקיים:

: <math> P(|\Vert Ax\Vert_2^2-1|>\varepsilon)<\delta</math>

== לקריאה נוספת==
<div class="mw-content-ltr">

*.
</div>

ג'ונסון ולינגנשטראוס
קטגוריה:מרחבים מטריים
ג'ונסון
לימפופו (פרובינציה)

לימפופו (באנגלית: Limpopo) היא אחת מתשע פרובינציות דרום אפריקה. בירת הפרובינציה והעיר הגדולה ביותר היא פולוקוונה.

הפרובינציה שוכנת בצפון מזרחה של דרום אפריקה, וגובלת מצפון במדינת זימבבואה, ממזרח במדינת מוזמביק, מדרום בפרובינציות מפומלנגה, חאוטנג והצפון מערבית וממערב במדינת בוטסואנה.

==גאוגרפיה==

==היסטוריה==

==דמוגרפיה==
===התפלגות גזעית===
{| class="wikitable"
|-
! colspan="5" | הקבוצות הגזעיות באוכלוסיית לימפופו
|-
| שחורים || 5,224,754 || 96.67% ||width="250px"| ||rowspan="5"| x173px
|-
| לבנים || 139,359 || 2.58% || 
|-
| אסייתים || 17,881 || 0.33% || 
|-
| צבעוניים || 14,415 || 0.27% || 
|-
| אחר || 8,459 || 0.16% || 
|}

===התפלגות לשונית===
{| class="wikitable"
|-
! colspan="5" | השפות המדוברות באוכלוסיית לימפופו
|-
| סותו צפ' || 2,826,464 || 52.94% ||width="250px"| ||rowspan="5"| x173px
|-
| צונגה || 906,325 || 16.98% || 
|-
| ונדה || 892,809 || 16.72% || 
|-
| אפריקאנס || 140,185 || 2.63% || 
|-
| אחר || 572,892 || 10.71% || 
|}

===פריסת אוכלוסין===
{| class="wikitable"
|-
! colspan="4" | פריסת אוכלוסיית לימפופו
|-
| |}

==חלוקה מנהלית==
{| width="750" class="wikitable"
|-
! colspan="7" | מחוזות בלימפופו
|}
{| width="750"
|-
| colspan="7" | <center>530px
|}
{| width="750" class="sortable wikitable"
|-
! מפתח !! שם !! שם מלא רשמי !! בירה !! שטח<small>(בקמ"ר)</small> !! אוכלוסייה<small>(2011)</small> !! מספררשויות
|-
| bgcolor="#8DD3C7" width="40px"| <center>12–15</center>|| מחוז והמבה || <div class="mw-content-ltr">Vhembe District Municipality</div> || טהוהויאנדו || 21,349 || 1,294,722 || 4
|-
| bgcolor="#FB8072" width="40px"| <center>7–11</center>|| מחוז קפריקורן || <div class="mw-content-ltr">Capricorn District Municipality</div> || פולוקוונה || 16,988 || 1,261,463 || 5
|-
| bgcolor="#BEBADA" width="40px"| <center>16–20</center>|| מחוז מופאני || <div class="mw-content-ltr">Mopani District Municipality</div> || גייאני || 24,489 || 1,092,507 || 5
|-
| bgcolor="#80B1D3" width="40px"| <center>21–25</center>|| מחוז סקהוקהונה || <div class="mw-content-ltr">Sekhukhune District Municipality</div> || גרובלרסדאל || 13,426 || 1,076,840 || 5
|-
| bgcolor="#FFFFB3" width="40px"| <center>1–6</center>|| מחוז וואטרברג || <div class="mw-content-ltr">Waterberg District Municipality</div> || מודימולה || 49,504 || 679,336 || 6
|}

==ראו גם==
* טרנסוואל (פרובינציה)

==קישורים חיצוניים==

* 

* [http://www.golimpopo.com/ אתר רשות התיירות של לימפופו]
* 

==הערות שוליים==

*
קטגוריה:דרום אפריקה: פרובינציות
Whistle (שיר של פלו ריידה)

"Whistle" הוא שיר של הראפר האמריקאי פלו ריידה מאלבום האולפן הרביעי שלו Wild Ones (2012). הוא יצא לאור ב-24 באפריל 2012 והיה לסינגל השלישי באלבום. "Whistle" נכתב על ידי פלו ריידה, דייוויד גלאס, מרקוס קיליאן, ג'סטין פרנקס, בריאן אייזק ואנטוני מובלי, כאשר הופק על ידי פרנקס וגלאס.<ref></ref>

בזמן הוצאתו לאור, השיר קיבל ביקורות מעורבות מהמבקרים. הם השוו אותו לסגנון הפופ, משהו שהיה לו פוטנציאל להיות עוד להיט עם המקצב הכיפי שלו. למרות זאת, השיר קיבל ביקורות שליליות על המילים שלו, המתפרשות כנופמיזם למין אוראלי, ומכנים אותו "השיר הכי פחות עדין אי פעם".<ref></ref> השיר הגיע למקום הראשון במצעד הבילבורד הוט 100, אשר הופך אותו לשיר השלישי של ריידה אשר מגיע למקום הראשון, והראשון מאז "Right Round".<ref></ref> מחוץ לארצות הברית, "Whistle" הגיע לטופ המצעדים כמה מדינות אחרות, בהם אוסטרליה, קנדה, ניו זילנד ואירלנד, והגיע לטופ 10 במדינות אחרות, בהם דנמרק, הולנד, ספרד ובריטניה. בישראל השיר הגיע למקום הראשון במצעד של מדיה פורסט.

הווידאו קליפ לשיר, בהפקת מרק קלספילד, יצא לאור ב-24 במאי 2012. הוא צולם באקפולקו, מקסיקו ועושה שימוש בפיצול מסך בקטעים מסוימים הוא מראה ברובו את ריידה עם כמה בנות בחוף הים. בזמן הוצאתו לאור, הקליפ קיבל ביקורות חיוביות לבין מעורבות מהמבקרים, שציינו שזה היה ליווי מושלם לשיר. פלו ריידה גם קידם את השיר בכך שהופיע במהלך גמר תוכנית הכישרונות, דה וויס. השיר הוא הסינגל השני ב-Now 44. עטיפת הסינגל גררה שבחים גם על העדינות והמקוריות.

== רשימת השמעות ==
=== הורדה דיגיטלית ===
# "Whistle" - 3:45

=== סינגל CD ===
# "Whistle" - 3:48
# "Wild Ones" (רמיקס של אלכס גואסטה) - 6:59

== קרדיטים ==
* פלו ריידה - כותב, קולות
* דייוויד גלאס - כותב, מפיק, תקליטן
* מרקוס קיליאן - כותב
* אדם פריביטריה - מלחין
* ג'סטין פרנקס - כותב, מפיק
* בריאן אייזק - כותב
* אנטוניו מובלי - כותב, זמר רקע
* ג'יי פי נגרט - תקליטן
* מני מרקווין - מיקסר
* כריס גלנד - עוזר מיקסר
* דלברט בוארס - עוזר מיקסר
* פאט קראוס - מסטרינג
* טרנט מזור - גיטרה

== היסטוריית יציאות לאור ==
{| class="wikitable"
|+
!מדינה
!תאריך הוצאה לאור
!פורמט
!חברת תקליטים
|-
|ארצות הברית
|24 באפריל 2012
| rowspan="2" |הורדה דיגיטלית
| rowspan="4" |פו בוי • אטלנטיק רקורדס
|-
|בריטניה
|5 ביוני 2012
|-
|גרמניה
|8 ביוני 2012
|CD סינגל
|-
|ארצות הברית
|26 ביוני 2012
|להיטי רדיו Airplay
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי פלו ריידה
קטגוריה:שירים על מיניות
קטגוריה:שירים באנגלית
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים בהוצאת אטלנטיק רקורדס
סקונהלנד

סקונהלנד (בשוודית: Skåneland, בדנית: Skånelandene; תרגום מילולי: ארץ סקונה) הוא אחד מארבעת חלקי שוודיה, מהווה ארץ היסטורית והוא מכיל 3 מחוזות: סקונה, הלנד ובלקיניה.

==היסטוריה==

בין השנים 1675 ל-1679 התקיימה מלחמה בסקונה, אחד המחוזות בסקונהלנד. הצדדים הלוחמים היו איחוד דנמרק-נורווגיה, מרקיזות ברנדנבורג, והאימפריה השוודית.<ref></ref>

בתחילת המלחמה, איחוד דנמרק-נורווגיה השיג ניצחונות רבים וכבש חלקים מסקונה, אך בהמשך המלחמה, שוודיה כבשה בחזרה את השטח שנכבש ממנה. המלחמה הסתיימה באבדות כבדות לשני הצדדים הלוחמים.

==קישורים חיצוניים==

* [https://artsandculture.google.com/entity/m074w1l?hl=iw מלחמת סקונה]

==הערות שוליים==

קטגוריה:שוודיה: ארצות
אברם שפירא

אברם בוריסוביץ' (ברקוביץ') שפירא (ברוסית: Абрам Борисович (Беркович) Шапиро; ) היה בלשן סובייטי ממוצא יהודי, חוקר השפה הרוסית המודרנית.

==קורות חיים==
שפירא סיים בשנת 1914 את לימודיו באוניברסיטת מוסקבה. בשנים 1929–1931 עבד שם בפקולטה לפילולוגיה. בשנות מלחמת העולם השנייה עבד כפרופסור במכון הפדגוגי במוסקבה. קיבל את עיטור הדגל האדום לעובד ומדליה על עבודה מצטיינת בשנות המלחמה.

בשנת 1949 חזר לפקולטה לפילולוגיה של אוניברסיטת מוסקבה ועבד שם בתור פרופסור עד שנת 1958.

שפירא עסק בשאלות של פיסוק וכתיב. שימש חבר בוועדה הממשלתית של ברית המועצות לכתיב תקני (של רוסית), ויושב ראש ועדת המונחים של הוועד הבינלאומי הסלאבי.

היה חלוץ בתיאור התחביר של שפה הדיבור הרוסית.

חיבר ספרי לימוד שונים והיה אחד מהיוצרים של המדריך לכתיב הרוסי. ביחד עם סרגיי אוז'גוב, מבכירי המילונאים של השפה הרוסית, יצר את מילון הכתיב התקני של השפה הרוסית (מוסקבה, 1958), ומדריך לפיסוק התקני (פורסם לאחר מותו ב־1974).

בנוסף לעבודה מדעית שימש עורך ספרותי של הוצאה מחודשת של כתבי אלכסנדר הרצן ומקסים גורקי.

== קישורים חיצוניים ==
* [http://70let-pobedy.philol.msu.ru/trudovoy-front/ShapiroAB/ Преподаватели и сотрудники филологического факультета — участники Великой отечественной войны: Шапиро Абрам Борисович] на сайте Филологического факультета МГУ
* [http://www.rujen.ru/index.php/%D0%A8%D0%90%D0%9F%D0%98%D0%A0%D0%9E_%D0%90%D0%B1%D1%80%D0%B0%D0%BC_%D0%91%D0%BE%D1%80%D0%B8%D1%81%D0%BE%D0%B2%D0%B8%D1%87 ШАПИРО Абрам Борисович], на сайте Российской еврейской энциклопедии

קטגוריה:מילונאים יהודים
קטגוריה:בלשנים ולשונאים יהודים רוסים
קטגוריה:יהודים סובייטים
קטגוריה:סובייטים שנולדו ב-1890
קטגוריה:סובייטים שנפטרו ב-1966
יחידת הפשיטה 5307

יחידת הפשיטה 5307 (באנגלית: 5307th Composite Unit או Merrill's Marauders) היה כוח קומנדו חטיבתי של צבא ארצות הברית במלחמת העולם השנייה שפעל בין השנים 1943–1944.

==הקמה==
הגנרלים [[ג'וזף סטילוול ופרנק מריל בבורמה]]
במסגרת המערכה על בורמה הוטל על הגנרל פרנק מריל להקים את יחידת הפשיטה 5307, יחידת קומנדו בסדר גודל חטיבתי שהורכבה ממגויסים מצבא ארצות הברית שנענו לקריאתו של הנשיא רוזוולט להתנדב ליחידה מיוחדת. היחידה הוקמה בינואר 1944 כרגימנט המתמחה בסיור, לוחמת ג'ונגל ופשיטה ארוכת טווח. הרגימנט, תחת שם הקוד "גלאהד" (Galahad), יועד לפעול במשימות חדירה ארוכות-טווח בג'ונגלים של בורמה, בעומק הקווים היפנים, בדומה לפעולותיהם של הצ'ינדיטים של הגנרל אורד צ'ארלס וינגייט.

==פעילות==
לוחמי יחידת הפשיטה 5307 בג'ונגל הבורמזי.
בפברואר 1944 נכנסו שלושה גדודים של פושטים לבורמה והרגו כ-800 יפנים בקרבת ולאואובום. ב-17 במאי, כבש כוח שכלל שני גדודים של חיילים סינים, יחידה של הפושטים של מריל ולוחמי גרילה מקומיים, את שדה התעופה שבעיירה מיצ'ינה. אולם, סטילוול לא תגבר את העיירה, וב-3 באוגוסט, היא נפלה שוב לידיים יפניות לאחר מצור ממושך. אולם, עצם ההגעה למיצ'ינה סייע לאבטחת הקו האווירי בין הודו לצ'ונגצ'ינג שבסין. בשל הפעילות האינטנסיבית כמו גם בשל פגעי הג'ונגל, ובהן מחלות טפילים, סבלו הפושטים של מריל משיעור נפגעים גבוה ובאוגוסט 1944 פורק הכוח ואוחד עם רגימנט החי"ר ה-475.

==מורשת==
היחידה נחשבת לחלק ממורשת הקרב של רגימנט הריינג'רס ה-75 אשר מספרו נבחר בשל שתי הספרות האחרונות של רגימנט החי"ר ה-475 שבשורותיו לחמו אנשי היחידה בשלהי המלחמה. היחידה הונצחה, בין היתר, בסרט "הפושטים של מריל" משנת 1962.

==ראו גם==
*יחידת הריינג'רס של צבא ארצות הברית
*מבצע בורמה

==לקריאה נוספת==
* דונובן ובסטר, "דרך בורמה", מטר, 2006.
* ברברה טוכמן, "סטילוול, אמריקאי בסין, 1945-1911", הוצאת דביר, 2005.
* ויליאם סלים, "מתבוסה לניצחון", הוצאת מערכות, 1977.
==קישורים חיצוניים==

*טל טובי, [https://web.archive.org/web/20200222224130if_/https://web.archive.org/web/20200222224130if_/http://maarachot.idf.il/PDF/FILES/6/113646.pdf להילחם מאחורי קווי האויב], מערכות, 460 (אפריל 2015), עמודים 54–61.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:יחידות בצבא ארצות הברית במלחמת העולם השנייה
קטגוריה:הכוחות המזוינים של ארצות הברית
קטגוריה:ארצות הברית: יחידות מובחרות
קטגוריה:המערכה על בורמה
מזבח המולדת

מזבח המולדת (בספרדית: Altar de la Patria) הוא מבנה עשוי שיש בסמוך לפוארטה דל קונדה, השער המערבי לרובע הקולוניאלי של סנטו דומינגו. המבנה משמש כמאוזוליאום לשלושת אבות האומה של הרפובליקה הדומיניקנית: חואן פבלו דוארטה, פרנסיסקו דל רוסאריו סאנצ'ס ומתיאס רמון מייה. בתוך המבנה פסלים של השלושה, יצירתו של הפסל האיטלקי ניקולאס אריגיני.

המבנה הוקם ב-1976, ומיקומו נבחר משום שפוארטה דל קונדה הייתה האתר שבו הוכרזה העצמאות הדומיניקנית ב-1844. עצמותיהם של אבות האומה הועברו לאתר כבר ב-1943, לאחר ששכנו עד אז בקתדרלה פרימאדה דה אמריקה.

==קישורים חיצוניים==

קטגוריה:סנטו דומינגו: מבנים
קטגוריה:מאוזוליאומים
דולפין לווייתני דרומי

דולפין לווייתני דרומי (שם מדעי: Lissodelphis peronii) הוא מין של לווייתן שיניים ממשפחת הדולפיניים החי באזור האוקיינוסים הדרומיים ומגיע עד חופי אנטארקטיקה. הוא אחד המינים הקטנים ביותר בסדרת הלווייתנאים. ללווייתנים אלה אין סנפיר גב כמו לרוב הדולפיניים, מה שמזכיר מעט לווייתני מזיפות ומכאן שמם. הם קטנים יותר מקרוביהם לסוג, דולפינים לווייתניים צפוניים החיים באזור הימים הצפוניים.

אלו הם דולפינים רזים ומוארכים, צבועים בלבן מלמלה ולבן מלמטה עד לעיניים ושאר הפנים והלסתות לבנות. הלסתות קטנות וקצרות מאוד ובהם 49-43 שיניים.
אורכם 1.8-2.9 מ' ומשקלם 60-100 ק"ג.
הם נמצאים באוקיינוסים האנטארקטיים והסובטרופיים עד לדרום 3 היבשות הדרומיות ביותר: אוסטרליה, אפריקה ודרום אמריקה. הם חברתיים ונמצאים בלהקות גדולות והם מתקהלים סביב ספינות ששוחות לידם.

הם אוכלים ביקר דגים קטנים, סרטנים, תמנונים ודיונונים. לא ידוע אם הם צוללים לעומק רב להשגת הטרף. טורפיהם הגדולים הם הקטלן והעמלץ הלבן.

==קישורים חיצוניים==

== הערות שוליים ==

קטגוריה:בעלי חיים שתוארו ב-1804
קטגוריה:טקסונים שתוארו בידי ברנר-ז'רמין דה לספד
קטגוריה:דולפיניים
קטגוריה:לווייתני האוקיינוס הדרומי
מסיבת תחפושות

נשף תחפושות משנת [[1828]]
תפירת שמלה למסיבת תחפושות

מסיבת תחפושות היא סוג של מסיבה שבה האורחים מגיעים מחופשים. מסיבות אלו פופולריות לכבוד חגים בהם נהוג להתחפש כמו פורים וליל כל הקדושים.

== קוספליי ==
קוספליי היא מסיבת תחפושות שבה המשתתפים מתלבשים כדמויות בדיוניות. מקורן של מסיבות אלו הוא ביפן שם רוב התחפושות מתארות דמויות אנימה פופולרית. 

==מסיבת טוגה==
מסיבת טוגה היא מסיבת תחפושות בה המשתתפים לובשים טוגות, העשויות בדרך כלל מסדינים לבנים, וקיימים בה אלמנטים הקשורים ליוון העתיקה ורומא העתיקה. מסיבות טוגה נפוצות בעולם המערבי, בעיקר בארצות הברית, בריטניה ואוסטרליה, ומתקיימות בדרך כלל במסגרת סטודנטיאלית.

== ראו גם ==
* נשף מסכות
* מסיבת פיג'מות

==קישורים חיצוניים==

תחפושות מסיבת
קטגוריה:ביגוד
יוהאן לסדן

יוהאן לסדן (בהולנדית: Johann Leusden; לעיתים: יאן, ובאנגלית: ג'ון (John); 26 באפריל 1624 – 30 בספטמבר 1699) היה תאולוג קלוויניסט, פילולוג עברי ומזרחן הולנדי.

לסדן נולד באוטרכט שבהולנד, למד באוטרכט ובאמסטרדם והתמנה לפרופסור לעברית באוטרכט. נפטר באוטרכט בגיל 75.

==עבודותיו==
לסדן היה אחד המומחים הבולטים לתנ"ך בזמנו באוניברסיטאות אירופה, וכתב כמה חיבורים בפילולוגיה עברית ועל התנ"ך:
* Philologus Hebraeus (1656)
* Philologus Hebraeo-Mixtus (1663)
* Philologus Hebraeo-Latino-Belgicum (1668)
* Korte Hebreusche en Chaldeusche taalkonst (1686)

בשנת 1660, הדפיס יחד עם הרב והמדפיס האמסטרדמי יוסף אטיאס את "ביבליה הבראיקה" (Biblia Hebraica) המהדורה הראשונה של התנ"ך בעברית שכללה פסוקים ממוספרים.

==קישורים חיצוניים==

* 
* 

קטגוריה:פילולוגים
קטגוריה:פרוטסטנטים
קטגוריה:מזרחנים
קטגוריה:תאולוגים נוצרים
קטגוריה:הבראיסטים
קטגוריה:ילידי 1624
קטגוריה:נפטרים ב-1699
אורקל ארנה

אורקל ארנה (באנגלית: Oracle Arena) הוא אולם כדורסל הממוקם באוקלנד שבקליפורניה. האולם שימש כאולמה הביתי של קבוצת גולדן סטייט ווריורס מליגת ה-NBA עד למעברה של הקבוצה לצ'ייס סנטר בשנת 2019.

==היסטוריה==
העבודה על הקמת האולם החלה בשנת 1964 והוא נפתח ב-1966. בעת היווסדו נקרא האולם "קוליסיאום ארנה" (Coliseum Arena), בין 1997 ל-2005 שינה את שמו ל-"ארנה באוקלנד" (The Arena in Oakland) לאחר מכן, לתקופה קצרה, נקרא האולם "אוקלנד ארנה" וב-2006 קיבל את שמו הנוכחי "אורקל ארנה" במסגרת חסות של חברת אורקל. מאז היווסדו אירח האולם בעיקר משחקי כדורסל ולעיתים הופעות וקונצרטים, אך בתקופות מסוימות שימש גם כאולמה הביתי של קבוצת ההוקי קרח סן חוזה שארקס וקבוצות הוקי נוספות מהאזור.
במשחק של גולדן סטייט, 2007

===מקומות ישיבה===
קיבולת המושבים באולם השתנתה מספר פעמים. אלו הם הנתונים עבור משחקי כדורסל:
* 13,502 (1966–1972)
* 12,905 (1972–1973)
* 13,123 (1973–1974)
* 12,787 (1974–1976)
* 13,155 (1976–1977)
* 13,237 (1977–1980)
* 13,239 (1980–1982)
* 13,335 (1982–1984)
* 13,295 (1984–1985)
* 15,011 (1985–1986)
* 15,025 (1986–1997)
* 19,989 (1997–היום)

== קישורים חיצוניים ==

* 

קטגוריה:אולמות כדורסל בארצות הברית
קטגוריה:קליפורניה: אצטדיונים ומתקני ספורט
קטגוריה:גולדן סטייט ווריורס
קטגוריה:אוקלנד (קליפורניה): ספורט
יוסף אטיאס

דף השער של התנ"ך במהדורת יוסף אטיאס, אמשטרדם [[ה'תכ"ז, 1667]]
יוסף אטיאס (ה'שצ"ה, 1635 <small>בערך</small> - כ"ב באייר ה'ת"ס, 12 במאי 1700) היה רב ומדפיס הולנדי ממוצא ספרדי.

==ביוגרפיה==
נולד כנראה למשפחת אנוסים בקורדובה שבספרד. היגר כמו אנוסים רבים אחרים לאמסטרדם, שם התמחה במלאכת הדפוס. בית הדפוס שבבעלותו ואחריו בבעלות בנו עמנואל, היה אחד מבתי הדפוס העברי המפורסמים באמסטרדם בתקופתו, לצד דפוס פרופס, ובתי הדפוס של דוד טרטס, דניאל דה פונסקה, עמנואל בנבנשתי ואורי שרגא פייווש הלוי בן אהרן . עם האחרון, ניהלו האחים אטיאס תחרות קשה.

בשנת 1660, הדפיס יחד עם התאולוג הקלוויניסט יוהאן לסדן, שהתפרסם כפילולוג עברי מומחה, את "ביבליה הבראיקה" (Biblia Hebraica) המהדורה הראשונה של התנ"ך בעברית שכללה מספור של הפסוקים<ref>בדפוס כריסטופל פלנטין מאנטוורפן משנות 1565 ואילך (כמאה שנים לפני יוסף אטיאס) הפסוקים ממוספרים כבר בצידי העמוד (פסוק א, ה, י, טו, וכן הלאה)</ref>; ובהמשך הדפיסו מהדורות נוספות של הספר.

==קישורים חיצוניים==
* 

==הערות שוליים==

קטגוריה:ספרדים שנולדו במאה ה-17
קטגוריה:אנוסים
קטגוריה:רבנים הולנדים
קטגוריה:מדפיסים
קטגוריה:נפטרים ב-1700
תלפיות (רבעון)

שער גליונו הראשון של כתב העת
תלפיות – כתב עת תורני מדעי שיצא לאור בניו יורק.

כתב העת שהוגדר כ"רבעון להלכה אגדה ומוסר היהדות" נוסד בניו יורק בשנת תש"ד (1944), ונערך כמעט בכל זמן יציאתו על ידי הרב והחוקר שמואל קלמן מירסקי. הסיבה לייסודו על פי מאמר הפתיחה של העורך, מכיוון שבזמן הזה, מרכזי התורה באירופה נהרסו, ומרכזים חדשים לדעתו נבנים כעת באמריקה ובארץ ישראל. 

כתב העת הוגדר כ"רבעון", אך למעט שני הגליונות הראשונים, יצאו כל הגליונות במתכונת כפולה אחת לחצי שנה. 

החל משנתו החמישית של כתב העת הצטרפה הוצאת הספרים של הישיבה יוניברסיטי להוצאתו. כתב העת יצא ברציפות עד תשכ"ה, ואז חדל לצאת. בשנת תש"ל לאחר פטירת העורך יצא כרך אחרון שהוקדש לזכרו של הרב חיים הלר.

בכותבים בכתב העת רבים מחכמי התורה ששהו בארצות הברית באותו זמן, בעיקר מזרם האורתודוקסיה המודרנית, וכן רבנים וחוקרים מישראל. בשנה הראשונה התפרסם בו מאמרו של הרב יוסף דב סולובייצ'יק – "איש ההלכה". באותה שנה סער העולם התורני בעקבות שאלת קו התאריך בהלכה, ונתפרסמו בו מאמריהם של הרבנים מנחם כשר ויחיאל מיכל טיקוצינסקי בנידון. נתפרסמו בו גם מאמרים של חכמי ארץ ישראל ובהם הרבנים הראשיים הרצוג ועוזיאל. 

בכתיבת מאמרים לכתב העת השתתפו בין השאר הרבנים: ישעיהו וולפסברג-אביעד, זאב גולד, כתריאל פישל טכורש, ראובן כץ, שלמה זלמן אוירבך, יחיאל יעקב ויינברג, מרדכי גיפטר, ברוך ישר, אליהו חזן, יצחק קוסובסקי, ורבים אחרים.

מבין החוקרים שהשתתפו בכתיבת מאמרים היו: 
חיים זלמן דימיטרובסקי, שאול ליברמן, מאיר שמעון גשורי, פנחס חורגין, מנחם ברייאר, שבתי בן דב ועוד. 

==קישורים חיצוניים==
* 
* 
* 

==הערות שוליים==

קטגוריה:ארצות הברית: כתבי עת תורניים
קטגוריה:כתבי עת למדעי היהדות
חוק הירושה הראשון

חוק הירושה הראשון בתקופת שלטונו של הנרי השמיני הועבר על ידי הפרלמנט האנגלי במרץ 1534. החוק נקרא באופן רשמי חוק הירושה לכתר 1533; לעיתים קרובות הוא מתוארך ב-1534, היות שהוא הועבר בשנה הקלנדרית הזו. אולם, לוח השנה החוקי שהיה בשימוש באותו זמן תארך את תחילת השנה ב-25 במרץ ולפיכך החשיב את החוק ב-1533.

החוק הפך את הנסיכה שטרם נולדה, אליזבת, בתו של הנרי השמיני מאן בולין, ליורשת האמיתית לכתר על ידי כך שהכריז על מרי, בתו של המלך מקתרין מאראגון כממזרה. החוק גם דרש שכל הנתינים, במידה ויצוו עליהם, ישבעו להכיר בחוק הזה כמו גם בעליונות המלך. על פי חוק הבגידה 1534, כל מי שיסרב להישבע יואשם בבגידה.

החוק הוחלף מאוחר יותר על ידי חוק הירושה השני, שהפך את אליזבת לבלתי חוקית ולאחר מכן בחוק הירושה השלישי, שהחזיר את שתי האחיות לסדר הירושה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:הנרי השמיני
קטגוריה:חוקי הפרלמנט של אנגליה
M35 ADGZ

שטייר ADGZ הוא רק"ם סיור שפותח כרכב משוריין כבד עבור הצבא האוסטרי (שמו הייעודי היה M35 Mittlere Panzerwagen), הייצור שלו התחיל בשנת 1934 והועבר משנת 1935 ועד 1937.

==היסטוריה==
הצבא האוסטרי השתמש בADGZ בתקופת האנשלוס, כ12 יחידות השתמשה המשטרה האוסטרית וב-15 הצבא. הגרמנים השתמשו בכלים אלו במשטרה וחלק מהם נלקחו לשימוש בוואפן אס אס ובנוסף בחלק קטן מהם השתמש הוורמאכט בחזית המזרחית בבלקן.

הוואפן אס אס דרש 25 יחידות ADGZ נוספות אשר הועברו אליו בשנת 1942.
בחלק ממבצעיו הראשוניים הוורמאכט השתמש ביחידות ADGZ (ליתר דיוק 3 יחידות), נעשה בהם שימוש בפלישה לפולין וכן בקרב בית הדואר הפולני בדנציג שבמהלכו אחת היחידות נהרסה.

לאחר פלישת גרמניה לברית המועצות, מספר יחידות ADGZ צוידו בתותחי טנקים סובייטים מסוג T-26.

==קישורים חיצוניים==

קטגוריה:אמצעי לחימה גרמניים במלחמת העולם השנייה
קטגוריה:כלי רכב משוריינים גרמניים
חוק העליונות הראשון

חוק העליונות הראשון שהועבר ב-1534 העניק למלך הנרי השמיני עליונות מלכותית, שמשמעותה: הכרזתו כראש העליון של הכנסייה האנגלית. החוק מהווה סמכות חוקית לגבי השליט של הממלכה המאוחדת עד היום הזה.

חוק זה שהועבר על ידי הפרלמנט האנגלי הכריז שהנרי השמיני הוא "הראש העליון היחיד על פני האדמה של הכנסייה האנגלית" ושהכתר האנגלי יהנה "מכל הכבוד, הרוממות, העליונות, הסמכות המשפטית, הזכויות, הסמכות, החסינות, הרווח והסחורות". בחוק העליונות, הנרי זנח את רומא לחלוטין והכריז על העצמאות של הכנסייה האנגלית. הוא מינה את עצמו ואת יורשיו כשליטים העליונים של הכנסייה האנגלית. הנרי הוכרז כ"מגן האמונה" ב-1521 על ידי האפיפיור ליאו העשירי בעקבות הקונטרס שכתב שהאשים את מרטין לותר בכפירה. בעקבות קבלת חוק העליונות הראשון ביטל האפיפיור את התואר, אך הפרלמנט החזיר את התואר הזה להנרי ב-1544.

לעיתים קרובות משתמשים בחוק זה כדי לציין את תחילת הרפורמציה באנגליה. היו מספר סיבות לחוק הזה, בעיקר הצורך של הנרי להשיג ביטול לנישואיו לקתרין מאראגון, היות שקתרין לא ילדה בן ויורש (ובגלל החששות לכאורה של הנרי על חוקיות נישואיו לאשת אחיו המנוח). האפיפיור קלמנס השביעי סירב להעניק את הביטול, משום שעל פי חוקי הנצרות הקתולית נישואים כדין הם בלתי ניתנים להפרדה עד המוות ולכן האפיפיור לא יכול לבטל נישואים בגלל מכשול דתי שהותר קודם לכן (אביו של הנרי, הנרי השביעי השיג היתר מהאפיפיור לצורך הנישואין).

חוק הבגידה (1534) הועבר לאחר מכן: הוא קבע כי התכחשות לחוק העליונות או מניעה מהמלך את "הכבוד שלו, התואר, או השם" ייחשבו כבגידה. הדמות הציבורית המפורסמת ביותר שהתנגדה לחוק הבגידה הייתה סר תומאס מור.

חוק זה בוטל ב-1554 על ידי בתו הבכורה של הנרי, המלכה מרי הראשונה (שהייתה קתולית) והוחזר מאוחר יותר על ידי אחותה למחצה – אליזבת הראשונה.

==קישורים חיצוניים==
* 

==הערות שוליים==

קטגוריה:הממלכה המאוחדת: חוקים
קטגוריה:הנרי השמיני
קטגוריה:הרפורמציה באנגליה
קטגוריה:חוקי הפרלמנט של אנגליה
קטגוריה:הכנסייה האנגליקנית
חוק הגבלת העתירות

חוק העתירות הכנסייתי 1532, נקרא גם חוק הגבלת העתירות וחוק העתירות, היה חוק של הפרלמנט האנגלי.
החוק הועבר ב-1533. הוא נחשב על ידי היסטוריונים רבים לחוק שהתחיל לבנות את הבסיס החוקי של הרפורמציה האנגלית.

החוק, שהטיוטה שלו נכתבה על ידי תומאס קרומוול מטעם המלך הנרי השמיני, אסר כל עתירה לאפיפיור ברומא בנוגע לעניינים דתיים או אחרים והפך את המלך לסמכות החוקית הסופית בכל עניינים כאלה באנגליה, ויילס ונחלות אנגליות אחרות. עניין זה הושג על ידי הטענה שאנגליה הייתה אימפריה והכתר האנגלי היה כתר אימפריאלי – ההיסטוריונים של הנרי טענו שהם יכולים לעקוב אחר הייחוס של הנרי עד ברוטוס והנפילה של טרויה.

החוק הפך את קבלת סמכות האפיפיור או קיום פסקי הדין של האפיפיור בענייני כנסייה, דת ואחרים לבלתי חוקיים. שנה לאחר חקיקתו, נחקק חוק העליונות (1534) שהפך את הנרי ל"ראש העליון היחיד על פני האדמה של הכנסייה האנגלית"

החוקים הללו אפשרו לתומאס קרנמר להעניק להנרי את הגט המיוחל מהמלכה קתרין מאראגון, כדי שהוא יוכל להתחתן עם אן בולין.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:הנרי השמיני
קטגוריה:חוקי הפרלמנט של אנגליה
Sd.Kfz. 247

Sd.Kfz. 247 (בגרמנית: Sonderkraftfahrzeug 247, בתרגום: 'כלי רכב בעל תכלית מיוחדת 247') היא שריונית אשר שומשה על ידי הוורמאכט במשך כול מלחמת העולם השנייה. לפני המלחמה נבנו 10 יחידות בעלות 6 גלגלים (Ausf. A) ובנוסף נבנו 58 יחידות בעלות 4 גלגלים (Ausf.B).

==תיאור==
ה-Sd.Kfz. 247 היה בעל גג פתוח ובעל שריון דק על שלדת הכלי. ה-Sd.Kfz. 247 היה חסר כול כלי נשק, כול 6 אנשי הצוות שלו לא יועדו להילחם כלל. הכלי בכלל יועד לכלי פיקוד, העברת מפקדים ממקום למקום ובגדודי סיור אם כי שום דגם לא היה מצויד בכול רדיו. השריון של ה-Sd.Kfz. 247 היה מסוגל לעצור כדורי 7.92 מילימטר חודרי שריון מעבר ל-30 מטרים. מספר ראיות מצולמות מראות שהיו מספר יחידות Sd.Kfz. 247 שצוידו ברדיו (לפי האנטנה).

==Ausf. A== 
קרופ בנתה 10 יחידות של Sd.Kfz. 247 בעלות שישה גלגלים אשר הגיעו למהירות מקסימלית של 70 קמ"ש ולטווח של 350 ק"מ. 
כמו כול כלי הרכב אשר צוידו במרכב זה היו בעלי טווח פעולה קצר ביותר בנסיעה בשטח, נהגים היו מודעים שעדיף לנסוע על כבישים ושבילים. הוא שקל 5.2 טון, אורכו היה 5.2 מטרים, גובהו היה 1.7 מטרים ורוחבו היה 1.96 מטרים.

==Ausf. B==
דיימלר-בנץ בנתה כ-58 יחידות מסוג זה בין השנים 1941–1942, הוא היה רכב 4x4 כבד, הרכב הגיע למהירות מקסימלית של 80 קמ"ש וטווח פעולה מקסימלי של 400 ק"מ.

==קישורים חיצוניים==

קטגוריה:אמצעי לחימה גרמניים במלחמת העולם השנייה
קטגוריה:נגמ"שים אופניים
קטגוריה:כלי רכב משוריינים גרמניים
פיונה ווקר

פיונה ווקר (באנגלית: Fiona Walker; נולדה ב-24 במאי 1944) היא שחקנית אנגליה הידועה ממגוון של תפקידים בתיאטרון ובטלוויזיה משנות השישים עד שנות התשעים של המאה העשרים.

תפקידה הידוע ביותר בטלוויזיה הוא ככל הנראה גילום דמותה של אגריפינה בעיבוד הטלוויזיוני משנת 1976 של ה-BBC ל"אני, קלאודיוס" שביים הרברט וייז. ב-1971 הופיעה בתפקיד ראשי כסו בריידהד בסדרת הדרמה "ג'וד האלמוני" עיבוד לרומן באותו שם מאת תומאס הרדי. ב-1972 גילמה את דמותה של גברת אלטון בעיבוד הטלוויזיוני לרומן "אמה" מאת ג'יין אוסטן, ואת סטלה מוסון בסדרה "מותו של עד מומחה", הראשונה מסדרות הטלוויזיה על אודות הבלש אדם דלגליש על פי הרומנים של פ.ד. ג'יימס. תפקידים נוספים בטלוויזיה היו בסדרה "כל היצורים גדולים כקטנים" (1978), בדרמה "יוחנן פאולוס השני" (1984), "בית קדרות" (1985), "האישה בשחור" (1989), בסרט מסדרת "פוארו" לפי ספרי אגאתה כריסטי (1993). פעמיים הופיעה בסדרה "דוקטור הו" בהפרש של 20 שנה. ב-1964 בתפקיד קאלה ב-"The Keys of Marinus" וב-1988 כליידי פיינפורטה ב-"Silver Nemesis". עוד השתתפה בטרילוגיה "כיבושי נורמן" (The Norman Conquests) לפי מחזות של אלן אייקבורן.

בקולנוע שיחקה בסרט "הרחק מן ההמון הסוער" בתפקיד לידי (1967), בסרט האימה "The Asphyx"  מ-1972, ובסרט "Century" בכיכובם של צ'ארלס דאנס וקלייב אוון (1993).

ווקר נישאה להרברט וייז ב-1988. ילדיהם צ'ארלי ווקר-וייז וסוזאנה וייז אף הם שחקנים.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
|1967
|הרחק מן ההמון הסוער
| dir="ltr" |Far from the Madding Crowd 
|לידי
|
|-
|1968
|
| dir="ltr" |Boy Meets Girl
|
|
|-
|1971
|ג'וד האלמוני
| dir="ltr" |Jude the Obscure
|סו בריידהד
|סדרת טלוויזיה
|-
|1972
|אמה
| dir="ltr" |Emma
|גברת אלטון
|סדרת טלוויזיה
|-
|1972
|הסייח השחור
| dir="ltr" |The Adventures of Black Beauty
|בת' יואיט
|
|-
|1973
|
| dir="ltr" |The Asphyx
|אנה ויטלי
|
|-
|1976
|אני, קלאודיוס
| dir="ltr" |I, Claudius
|אגריפינה
|סדרת טלוויזיה
|-
|1977
|
| dir="ltr" |The Norman Conquests
|רות'
|
|-
|1978
|כל היצורים קטנים כגדולים
| dir="ltr" |All Creatures Great and Small
|גברת באראט
|
|-
|1983
|מותו של עד מומחה
| dir="ltr" |Death of an Expert Witness
|סטלה מוסון "סטאר"
|סדרת טלוויזיה
|-
|1985
|בית קדרות
| dir="ltr" |Bleak House
|מיס בארברי
|מיני סדרה
|-
|1987
|יריד ההבלים
| dir="ltr" |Vanity Fair
|גברת ביוט קרולי
|
|-
|1964-1988
|דוקטור הו
| dir="ltr" |Doctor Who
|ליידי פיינפורטה / נמסיס / קאלה
|
|-
|1990
|
| dir="ltr" |Wish Me Luck
|גברת שניידר
|
|-
|1993
|פוארו
| dir="ltr" |Agatha Christie: Poirot
|מיס לינגרד
|בפרק "Dead Man's Mirror"
|-
|1993
|אלדורדו
| dir="ltr" |Eldorado
|סוזאן וילקינסון
|
|-
|1993
|
| dir="ltr" |Century 
|גברת פריצ'רד
|
|}

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1944
קטגוריה:בריטים שנולדו ב-1944
ריבוע פנט

ריבוע פַּ֫נֶט הוא כלי שהומצא על ידי הגנטיקאי הבריטי רג'ינלד פנט, ומתבסס על חוקי התורשה של מנדל. הוא משמש ביולוגים לקביעת תדירות של גנוטיפים ופנוטיפים בכל הצאצאים של הכלאה מסוימת. התרשים הוא למעשה טבלה, שבה נכתבים כל הגנוטיפים האפשריים בהכלאה. ניתן להסיק ממנה את ההסתברות לקבלת גנוטיפ מסוים, של גן אחד או יותר.

ליצורים המתרבים ברבייה זוויגית יש בדרך כלל שני אללים של כל תכונה, בעוד בגמטות, תאי הרבייה, יש רק אלל אחד של כל תכונה (הפיצול של האללים לגמטות מתרחש במיוזה). ריבוע פנט מוצג כטבלה, כאשר הגמטות האפשריות של הורה אחד נמצאות בחלק העליון של הטבלה, ושל השני - בצד. בכל תא מוצגים הגנוטיפים (כלל האללים) של הצאצא משתי הגמטות. לפי הגנוטיפ ניתן להסיק מה התכונה שתתבטא. ההסתברות לקבלת גנוטיפ מסוים, היא תוצאת חילוק כמות הפעמים בה הגנוטיפ מופיע בטבלה במספר התאים בטבלה.

== דוגמאות ==
{| class="prettytable"
|-
!
! bgcolor="pink" | R
! bgcolor="pink" | R
|-
! bgcolor="lightblue" |R
| RR || RR
|-
! bgcolor="lightblue" |r
| Rr || Rr
|}
דוגמה להכלאה בריבוע פנט עם תכונה אחת. הורה אחד הומוזיגוט דומיננטי, וההורה השני הטרוזיגוט. לכל הצאצאים יש פנוטיפ דומיננטי, ויש סיכוי של 50% שהפרט יהיה הומוזיגוט דומיננטי, ו-50% שיהיה הטרוזיגוט.

{| class="prettytable"
|-
!
! bgcolor="pink" | RY
! bgcolor="pink" | Ry
! bgcolor="pink" | rY
! bgcolor="pink" | ry
|-
! bgcolor="lightblue" | RY
| RRYY || RRYy || RrYY || RrYy
|-
! bgcolor="lightblue" | Ry
| RRYy || RRyy || RrYy || Rryy
|-
! bgcolor="lightblue" | rY
| RrYY || RrYy || rrYY || rrYy
|-
! bgcolor="lightblue" | ry
| RrYy || Rryy || rrYy || rryy
|}
דוגמה להכלאה דיהיברידית (הכלאה בין שני פרטים הטרוזיגוטים לשתי תכונות) בריבוע פנט. מתקבל יחס 9:3:3:1 בין הגנוטיפים.

==קישורים חיצוניים==

קטגוריה:גנטיקה